Иван Вазов
Пред орача

chitanka.info

Край нивите мирни вървим.

Орач над браздите в пот плава.

Ний сладко и умно гълчим

за песни, изкуство и слава.

Гълчим за наслади, блага,

що в дар от живота ще вземем

без пот и без мъка… Я чакай сега

пред тоз орач шапка да снемем!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.